ایران ایٹمی معاہدے کی مکمل بحالی چاہتا ہے
یران اور عالمی طاقتوں کے درمیان ایٹمی سمجھوتے پر مذاکرات ویانا میں 29 نومبر سے دوبارہ شروع ہوں گے، جون سے یہ مذاکرات تعطل کا شکار ہیں۔
واشنگٹن — ایرانی وزارت خارجہ کے ترجمان سید خطیب زادہ نے ایک نیوز کانفرنس سے خطاب کرتے ہوئے کہا کہ واشنگٹن کو یہ ضمانتیں دینا ہوں گی کہ کوئی بھی امریکی حکومت دنیا یا بین الاقوامی قانون سے روگردانی نہیں کرے گی اور جو کچھ ہو چکا ہے وہ آئندہ کبھی دوہرایا نہیں جائے گا۔ ایرانی ترجمان  میں امریکہ کے معاہدے سے نکلنے کے حوالے سے بات کر رہے تھے۔ ایران اور عالمی طاقتوں کے درمیان ایٹمی سمجھوتے پر مذاکرات ویانا میں  نومبر سے دوبارہ شروع ہوں گے، جون سے یہ مذاکرات تعطل کا شکار ہیں۔ ترجمان خطیب زادے نے مزید کہا کہ ایٹمی معاہدے سے الگ ہونے کے بعد امریکہ نے جو، ان کے بقول، غیر منصفانہ اور غیر قانونی پابندیاں عائد کی تھیں، انہیں یقینی طور پر واشنگٹن کو اٹھانا ہو گا۔ ترجمان نے زور دیا کہ مذاکرات میں پیش رفت کا انحصار امریکہ کی طرف سے ان پابندیوں کو اٹھانے پر ہوگا۔ صدر ٹرمپ کے دور اقتدار میں امریکہ یک طرفہ طور پر اس معاہدے سے دستبردار ہو گیا تھا اور ایران کے خلاف دوبارہ انتہائی سخت پابندیاں عائد کر دیں، جن میں یک طرفہ طور سے ایران کی تیل کی برآمد پر پابندی شامل تھی۔ اس کے جواب میں ایران نے  میں اپنی ایٹمی سرگرمیوں پر اس معاہدے کے تحت عائد پابندیوں کو توڑنا شروع کر دیا۔ ترجمان خطیب زادے کا کہنا ہے کہ جب تک پابندیاں اٹھا لی نہیں جاتیں، اس وقت تک ایران واپس ان پابندیوں کی تعمیل نہیں کرے گا، جو معاہدے کے تحت اس پر لازم تھیں۔ صدر جو بائیڈن نے اس سال جنوری میں اقتدار سنبھالنے کے بعد  میں ہونے والے معاہدے میں واپسی کی امید ظاہر کی تھی۔ ایرانی ترجمان خطیب زادہ نے یہ بھی کہا کہ اس معاہدے میں جزوی واپسی کا کوئی مطلب نہیں۔ یا ہم ساری باتوں پر اتفاق کریں گے یا پھر کسی پر بھی نہیں۔ ترجمان نے بتایا کہ نائب وزیر خارجہ علی باقری ایران کے اعلیٰ مذاکرات کار ہوں گے اور اس ہفتے وہ لندن، پیرس، برلن، اور شائد میڈریڈ جائیں گے۔ ہفتے کو ایرانی وزیر خارجہ حسین امیر عبداللہیان نے روسی وزیر خارجہ سرگئی لاف روف سے ملاقات کے بعد کہا کہ مغرب کو حقیقت مندانہ رویہ اختیار کرنا چاہیے اور حد سے متجاوز مطالبات سے گریز کرنا چاہیے۔ ()